**ტენდერი გარე სარეკლამო მომსახურების შესყიდვაზე**

**USAID-ის პროგრამის ნარჩენების მართვის ტექნოლოგია რეგიონებში (ფაზა II) ფარგლებში, რომელსაც ახორციელებს CENN**

USAID/WMTR II პროგრამა" აცხადებს ტენდერს კომპანიებისათვის, რომლებიც ახორციელებენ გარე სარეკლამო მომსახურებას, კერძოდ: სტანდარტული ზომის გარე სარეკლამო აბრების ბეჭდვას, მონტაჟს/დემონტაჟს და სარეკლამო ფარების იჯარას.

**პროგრამის შესახებ:**

„ნარჩენების მართვის ტექნოლოგია რეგიონებში, ფაზა II“ (WMTR II), USAID-ის მიერ დაფინანსებული პროგრამაა, რომელსაც ახორციელებს CENN. პროგრამა ხელს უწყობს საქართველოს მთავრობას ნარჩენების მართვის სექტორის მოდერნიზებაში და მხარს უჭერს მდგრად განვითარებასა და ინკლუზიურ ეკონომიკურ ზრდას, უზრუნველყოფს ნარჩენების ისეთ მართვას, რომელიც მინიმუმამდე დაიყვანს ნარჩენების მიერ ადამიანის ჯანმრთელობასა და ბუნებრივ რესურსებზე მიყენებულ ზიანს.

USAID/WMTR II მუშაობს კახეთისა და შიდა ქართლის რეგიონებში, აჭარის ა.რ.–სა  და ქალაქ თბილისში. პროგრამა ხელს უწყობს ინოვაციური მიდგომების დანერგვას, ახალი ტექნოლოგიების გამოყენებას და ძლიერი თანამშრომლობის ჩამოყალიბებას რათა მიაღწიოს, შეინარჩუნოს და გააფართოოს დასახული ამოცანები და გადაჭრას მდგრადი განვითარების გამოწვევები.

პროგრამა მოიცავს ოთხ ძირითად მიმართულებას:

* ნარჩენების ინტეგრირებული მართვის სისტემის განხორციელება;
* ნარჩენების გადამამუშავებელი კერძო სექტორის გაძლიერება;
* გარემოს დაბინძურებისათვის ჯარიმების სისტემის და ნარჩენების მართვის სატარიფო პოლიტიკის გაუმჯობესება;
* საზოგადოების ცნობიერების ამაღლება.

**ტენდერის მიზანი:**

ტენდერის მიზანია თბილისის მასშტაბით, ქვემოთ მითითებულ არსებულ ლოკაციებთან სარეკლამო ფარების იჯარა, შესაბამისი ზომის აბრების ბეჭდვა და მონტაჟი/დემონტაჟი:

1. ვაკე (ვაკის პარკის მიმდებარე ტერიტორია)
2. საბურთალო (სამედიცინო უნივერსიტეტის მიმდებარედ)
3. ნაძალადევი (ნაძალადევის გამგეობის მიმდებარედ)
4. დიღომი (დავით აღმაშენებლის ძეგლის მიმდებარედ)
5. ვარკეთილი (სავაჭრო ცენტრ „ისთ ფოინთის“ მიმდებარედ)
6. დიდუბე (გამოფენის მიმდებარედ)

სარეკლამო მომსახურების სავარაუდო დაწყების თარიღია 2018 წლის 10 დეკემბერი.

**ტენდერში მონაწილეობა:**

ტენდერში მონაწილეობა შეუძლიათ იურიდიულ პირებს.

დაინტერესებულმა კომპანიებმა უნდა წარმოადგინონ შემოთავაზებები შემდეგ ელექტრონულ მისამართზე: shorena.ebanoidze@cenn.org ერთ ფაილად (pdf ფორმატში) არაუგვიანეს ა.წ. 30 ნოემბრის 18:00 საათისა.

შემოთავაზება უნდა მოიცავდეს შემდეგ ინფორმაციას:

* კომპანიის სახელწოდება, მისამართი, საკონტაქტო პირი და ტელეფონი;
* შესაბამისი კუთხით მუშაობის გამოცდილების დამადასტურებელი დოკუმენტაცია;
* განახლებული ამონაწერი მეწარმეთა და არასამეწარმეო (არაკომერციული) იურიდიულ პირთა რეესტრიდან;
* თავისუფალი ლოკაციების ჩამონათვალი (ტენდერის მიზანში მითითებულ ლოკაციებთან), სადაც კომპანია შეძლებს აღნიშნული სერვისის მოწოდებას.
* მომსახურების ფასი დეტალურად. (გთხოვთ, ფასი მიგვითითოთ ლოკაციებისა და ყველა თანმდევი მომსახურების ჩაშლით, მათ შორის თითოეულ ლოკაციაზე ფარის იჯარის 1 თვის ღირებულებით. შემოთავაზება უნდა მოხდეს **დღგ-ს გარეშე.)**

არასრულყოფილად წარმოდგენილი დოკუმენტაციის შემთხვევაში თქვენი შემოთავაზება არ განიხილება.

**სატენდერო განაცხადი შეფასდება შემდეგი კრიტერიუმებით:**

* შესაბამისი კუთხით მუშაობის გამოცდილება;
* სერვისის ფასი;
* ხელსაყრელი ლოკაცია;
* შეკვეთის შესრულებისათვის საჭირო დრო.